Document ID: 32010R0837

NARIADENIE KOMISIE (EÚ) č. 837/2010
z 23. septembra 2010,
ktorým sa mení a dopĺňa nariadenie (ES) č. 1418/2007 o vývoze na zhodnotenie určitého odpadu do určitých nečlenských krajín OECD
(Text s významom pre EHP)
EURÓPSKA KOMISIA,
so zreteľom na zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (1), a najmä na jeho článok 37 ods. 2 tretí pododsek,
po porade so zainteresovanými krajinami,
keďže:
Komisii bola doručená odpoveď od Libérie na jej písomnú žiadosť o písomné potvrdenie, že určitý odpad uvedený v prílohe III alebo IIIA k nariadeniu (ES) č. 1013/2006, ktorého vývoz nie je zakázaný podľa článku 36 uvedeného nariadenia, je možné vyvážať z Európskej únie na zhodnotenie v tejto krajine, a o oznámenie prípadného kontrolného postupu, ktorý by sa v tejto krajine uplatňoval. Komisii boli tiež doručené ďalšie informácie týkajúce sa Andorry, Číny, Chorvátska a Indie. Príloha k nariadeniu Komisie (ES) č. 1418/2007 (2) by sa preto mala zmeniť a doplniť tak, aby boli zohľadnené uvedené skutočnosti,
PRIJALA TOTO NARIADENIE:
Článok 1
Príloha k nariadeniu (ES) č. 1418/2007 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť štrnástym dňom po jeho uverejnení v Úradnom vestníku Európskej únie.
Uplatňuje sa od dátumu nadobudnutia účinnosti.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. septembra 2010

Labels: 13
3
18
20